Madrid na neman rabuwa da Isco cikin wannan Kaka - Wasanni - RFI
Madrid na neman rabuwa da Isco cikin wannan Kaka
Daga Azima Bashir Aminu wanda aka wallafa 15-01-2019 Wanda aka canza zuwa 15-01-2019 A 20:35
Isco da Benzema yayin wasansu da Atletico Madrid. euters / Juan Medina
Kocin kungiyar kwallon kafa ta Real Madrid Santiago Solari ya ce kofa a bude ta ke ga Isco matukar ya na bukatar sauya sheka a wannan kakar don ba ya da tabbacin ko Club din zai ci gaba da damawa da shi dai dai lokacin da sabon kocin ke ci gaba da benca shi a wasanni daban-daban.
Cikin jawabansa yayin wani taron manema labarai, Solari wanda tun bayan zuwansa Madrid karsahin Isco ya ragu ya ce shi matsayinsa kawai Manaja ne ba shi da ikon ci gaba da rike Isco face matakin da Club din ya yanke.
Sai dai da ake tambayarsa fatansa ga dan wasan Solari ya ce zai yi farin ciki idan da dan wasa ya rungumi aniyar barin Madrid.
Dama dai akwai hasashen Real Madrid na son sayar da Isco dan Spain a wannan kaka don ko a wasan da suka yi nasara kan Leganes da kwallaye 3 da banza cikin makon jiya karkashin gasar Copa del Rey an ga yadda Solari yaki sanya Isco cikin jerin ‘yan wasansa.
Sociedad ta bai wa Real Madrid kashi a …
Real Madrid ta kama hanyar lashe gasar …